open-index/open-wikipedia-markdown huggingface dataset:
Handley Page Hanley

Το **Handley Page Hanley** ήταν βρετανικό μονοκινητήριο διπλάνο τορπιλοπλάνο-βμβαρδιστικό, της δεκαετίας του 1920. Σχεδιάστηκε για να επιχειρεί από τα αεροπλανοφόρα του Βασιλικού Ναυτικού αλλά αποδείχθηκε ανεπαρκές. Πέραν των πρωτοτύπων, δεν κατασκευάστηκαν άλλα αεροσκάφη.

## Σχεδιασμός και ανάπτυξη
Στα τέλη της δεκαετίας του 1920, η Handley Page ξεκίνησε τον σχεδιασμό νέου μονοθέσιου τορπιλοπλάνου-βομβαρδιστικού το οποίο θα επιχειρούσε από αεροπλανοφόρα. Το αεροσκάφος αυτό αναπτύχθηκε για να καλύψει την απαίτηση 3/20 που είχε εκδόσει το Υπουργείο Αεροπορίας και αφορούσε στην προμήθεια νέου τύπου που θα αντικαθιστούσε τα Sopwith Cuckoo. Στον σχετικό διαγωνισμό συμμετείχε επίσης η Blackburn με το Dart. Το σχέδιο της Handley Page ήταν το Type T ή H.P.19 το οποίο πήρε τελικά την ονομασία Hanley. Επρόκειτο για ένα μονοκινητήριο διπλάνο ξύλινης κατασκευής. Όπως και το ανταγωνιστικό Dart, προωθούνταν από κινητήρα Napier Lion και ήταν μονοθέσιο.

Ζητήθηκε η κατασκευή τριών πρωτοτύπων, το πρώτο εκ των οποίων πραγματοποίησε την παρθενική του πτήση στις 3 Ιανουαρίου 1922. Κατά την διάρκεια των δοκιμών κατέστη σαφές ότι οι επιδόσεις του αεροσκάφους ήταν ανεπαρκείς, κυρίως όσον αφορά τον χειρισμό σε χαμηλές ταχύτητες. Περιορισμένη ήταν επίσης η ορατότητα μέσα από το πιλοτήριο. Το συγκεκριμένο αεροσκάφος υπέστη ζημιές σε αναγκαστική προσγείωση. Έγινε ανακατασκευή του και παράλληλα ενσωματώθηκαν διάφορες βελτιώσεις. Στην νέα του διάταξη ήταν γνωστό πλέον ως Hanley Mark II και πέταξε πρώτη φορά τον Δεκέμβριο του 1922.  Οι αλλαγές είχαν θετικό αντίκτυπο στις επιδόσεις του αλλά το αεροσκάφος παρέμενε ακόμα δύσκολο στον χειρισμό. Επιπλέον αλλαγές ενσωματώθηκαν στο τρίτο και τελευταίο πρωτότυπο (Hanley Mark III), που βελτίωσαν δραστικά το όλο σχέδιο, όμως όταν αυτό ήταν πια διαθέσιμο για δοκιμές, είχε ήδη αποφασιστεί η ένταξη του Dart σε υπηρεσία με συνέπεια τον τερματισμό του όλου προγράμματος.

## Δείτε επίσης

### Αεροσκάφη που σχετίζονται με την ανάπτυξη του Hanley
* Handley Page Hendon

### Παρόμοια αεροσκάφη
* Blackburn Dart

## Παραπομπές


## Βιβλιογραφία

*Barnes, C.H. *Handley Page Aircraft since 1907*. London:Putnam, 1976. ISBN 0-370-00030-7.
*Mason, Francis K. *The British Bomber since 1914*. London:Putnam, 1994. ISBN 0-85177-861-5.
*Lewis, Peter. *The British Bomber since 1914*. London:Putnam, Third edition, 1980. ISBN 0-370-30265-6.
*"The Handley Page 'Hanley' Torpedo 'Plane". *[[Flight International|Flight]]*. 30 November 1922. Pages 697-702.

Hanley
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Περιοχή Δήμου

Η **Περιοχή Δήμου** (αγγλικά: *District municipality*) είναι μια ονομασία για μια μονάδα ή διοικητική διαίρεση, η οποία είναι ένα είδος κοινότητας που βρέθηκε σε διάφορες περιοχές όπως στον Καναδά τη Λιθουανία και τη Νότια Αφρική.

## Χρήση στη Βρετανική Κολομβία, Καναδά
Την ονομασία αυτή την παίρνουν σχετικά με την ένταξη, εάν η έκταση που πρόκειται να ενσωματωθούν είναι μεγαλύτερη από 8 τετραγωνικά χιλιόμετρα και έχει μέση πυκνότητα πληθυσμού κατώτερη από 500 κατοίκους ανά τετραγωνικό χιλιόμετρο οι δήμοι μπορούν να ενσωματωθούν σε διάφορες ταξινομήσεις, υπό τη διεύθυνση του Διοικητή στο Συμβούλιο, όπως συμβαίνει με την Περιφέρεια του Βόρειου Βανκούβερ.

## Παραπομπές


Κατηγορία:Είδη διοικητικών διαιρέσεων
Κατηγορία:Διοικητική διαίρεση του Καναδά
Κατηγορία:Διοικητική διαίρεση της Νότιας Αφρικής
Κατηγορία:Διοικητική διαίρεση της Λιθουανίας
Πρωτάθλημα Ποδοσφαίρου Βελγίου 2015-16

Την περίοδο 2015-16 διεξάγεται για 113η φορά το Πρωτάθλημα ποδοσφαίρου Βελγίου. Ξεκίνησε στις 24 Ιουλίου 2015 και είναι προγραμματισμένο να τελειώσει τον Μάιο του 2016.

## Ομάδες και γήπεδα

## Αποτελέσματα

## Βαθμολογικός Πίνακας (κανονική σεζόν)

*Πράσινο = Γύρος των Πρωταθλητών*
*Μπλε = Γιουρόπα Λιγκ πλέι οφς*
*Κόκκινο = Υποβιβασμός στη δεύτερη κατηγορία*

## Παραπομπές


Κατηγορία:Ποδοσφαιρικές διοργανώσεις Βελγίου
Γιουκλούλιτ (Βρετανική Κολομβία)

Η **Γιουκλούλιτ** (αγγλικά: *Ucluelet*) είναι Περιοχή Δήμου στη χερσόνησο Γιουκλούλιτ στη δυτική ακτή της Νήσου Βανκούβερ του Καναδά. Με βάση την απογραφή του 2011 η Γιουκλούλιτ έχει πληθυσμό 1,627 κατοίκους. Βρίσκεται στο δυτικό άκρο του Barkley Sound, 288 χιλιόμετρα βορειοδυτικά της επαρχιακής πρωτεύουσας Βικτώρια , στην εξωτερική δυτική ακτή της Νήσου Βανκούβερ. Η κοντινότερη πόλη είναι το Πόρτ Άλμπερνι περίπου 100 χιλιόμετρα προς τα ανατολικά. Το Τοφίνο βρίσκεται 40 χιλιόμετρα βορειοδυτικά από την Γιουκλούλιτ στον αυτοκινητόδρομο 4.

## Παραπομπές


## Εξωτερικοί σύνδεσμοι
*
*Επίσημη ιστοσελίδα

Κατηγορία:Βρετανική Κολομβία
Πυρετός της ρηξιγενούς κοιλάδας

Ο **πυρετός της κοιλάδας Rift** («RVF») είναι μια ιογενής νόσος που μπορεί να προκαλέσει ήπια έως και σοβαρά συμπτώματα. Μεταξύ των ήπιων συμπτωμάτων συμπεριλαμβάνονται: πυρετός, μυϊκοί πόνοι και κεφαλαλγία-ες που συχνά διαρκούν έως και μία εβδομάδα. Μεταξύ των σοβαρών συμπτωμάτων συμπεριλαμβάνονται: απώλεια της ικανότητας όρασης που ξεκινά τρεις εβδομάδες μετά τη μόλυνση, μολύνσεις του εγκεφάλου που προκαλούν έντονες κεφαλαλγίες και σύγχυση, καθώς και αιμορραγία σε συνδυασμό με προβλήματα στο ήπαρ, τα οποία ενδέχεται να εμφανιστούν κατά τις πρώτες λίγες ημέρες. Όσοι παρουσιάσουν αιμορραγία εμφανίζουν πιθανότητες θανάτου σε ποσοστό έως και 50%.

Η νόσος προκαλείται από τον RVF ιός, ο οποίος ανήκει στην κατηγορία *[[Phlebovirus]]*. Μεταδίδεται με την επαφή με μολυσμένο αίμα ζώου, με την εισπνοή αέρα κοντά σε μολυσμένο ζώο που σφαγιάζεται, με την πόση μη επεξεργασμένου γάλακτος από μολυσμένο ζώο, ή μέσω τσιμπήματος μολυσμένου κουνουπιού-ών. Ζώα όπως οι αγελάδες, τα πρόβατα, οι κατσίκες και οι καμήλες είναι πιθανόν να μολυνθούν. Σε αυτά τα ζώα μεταδίδεται κατά κύριο λόγο από τα κουνούπια. Δεν φαίνεται να μεταδίδεται από ένα άτομο σε άλλο. Η διάγνωση πραγματοποιείται μέσω του εντοπισμού αντισωμάτων ενάντια στον ιό ή του ίδιου του ιού στο αίμα.

Η πρόληψη της νόσου στους ανθρώπους γίνεται μέσω εμβολιασμού των ζώων ενάντια στη νόσο. Αυτό πρέπει να γίνεται, πριν ξεσπάσει η νόσος, καθώς εάν αυτό γίνει κατά τη διάρκεια μιας έξαρσης, ενδέχεται να επιδεινώσει την κατάσταση. Η διακοπή της μετακίνησης των ζώων, ενόσω έχει η νόσος βρίσκεται σε έξαρση, μπορεί να φανεί χρήσιμη. Το ίδιο ισχύει και για τη μείωση του αριθμού των κουνουπιών και την αποφυγή του τσιμπήματός τους. Υπάρχει ανθρώπινο εμβόλιο. Ωστόσο, από το 2010 δεν είναι ευρέως διαθέσιμο. Εφόσον κάποιος μολυνθεί, δεν υπάρχει συγκεκριμένη θεραπεία.

Εξάρσεις της νόσου έχουν λάβει χώρα μόνο στην Αφρική και στην Αραβία. Οι εξάρσεις συνήθως λαμβάνουν χώρα σε περιόδους αυξημένων βροχοπτώσεων οι οποίες αυξάνουν τον αριθμό των κουνουπιών. Η νόσος καταγράφηκε για πρώτη φορά σε εκτρεφόμενα ζώα στην Κοιλάδα Rift της Κένυα στις αρχές της δεκαετίας του 1900,, ενώ ο ιός απομονώθηκε για πρώτη φορά το 1931.

## Παραπομπές


## Εξωτερικοί σύνδεσμοι

Κατηγορία:Ιογενείς ασθένειες
Κατηγορία:Τροπικές ασθένειες
Υδρωνύμιο

**Υδρωνύμιο** *(hydronym)* (από τα Ελληνικά: ὕδωρ «νερό» και ὄνομα «όνομα») είναι το κύριο (επίσημο) όνομα ενός υδάτινου σώματος. Η **υδρωνυμία** *(hydronymy)* είναι η μελέτη των υδρωνυμίων και πώς τα υδάτινα σώματα λαμβάνουν τα ονόματά τους και πώς αυτά μεταδίδονται μέσω της ιστορίας. Μπορεί να εφαρμοστεί σε ποτάμια, λίμνες, ακόμη και ωκεάνια στοιχεία.

Στα περισσότερα από τα πιο πολλά τοπωνύμια, τα υδρωνύμια, ως γλωσσικά στοιχεία είναι πολύ συντηρητικά, με τους διάδοχους λαούς συχνά να διατηρούν την ονομασία που δίνεται σε ένα υδάτινο σώμα. Για παράδειγμα, ο ποταμός Μισσισσιππής έχει περάσει από τους ιθαγενείς Αμερικανούς στους σύγχρονους Αμερικανούς (και στη συνέχεια στις άλλες γλώσσες). Τα ονόματα των μεγάλων ποταμών διατηρούνται κατεξοχήν, ενώ τα τοπικά ονόματα των μικρών ρεμάτων λιγότερο.

Σε ένα παράδειγμα της υδρωνυμίας ως ιστορικού εργαλείου, ο Κένεθ Τζάκσον εντόπισε το μοτίβο ενός ποταμού, του οποίου το όνομα θα ταίριαζε στην ιστορία της αγγλοσαξονικής εισβολής στη Βρετανία και τους θύλακες επιβίωσης της ιθαγενούς βρετανικής κουλτούρας. Ακόμα και στην ανατολική περιοχή της με την πιο έντονη αρχική παρουσία των Σαξόνων, οι μεγάλοι ποταμοί, όπως οι ποταμοί Τάμεσης και Τρεντ, διατηρούν τα προσαξονικά τους ονόματα. Ο Τζάκσον κατασκεύασε ένα ποτάμιο χάρτη της Βρετανίας, όπου εστίασε σε τρεις βασικές περιοχές της αγγλικής εγκατάστασης: τις κοιλάδες των ποταμών που αποστραγγίζονται προς τα ανατολικά, όπου οι βρετανικές επιβιώσεις περιορίζονται στους μεγαλύτερους ποταμούς και η σαξονική εγκατάσταση που ήταν πρώιμη και πυκνή, στον άξονα του υψίπεδου, και μια τρίτη περιοχή στην οποία τα βρετανικά υδρωνύμια ισχύουν ακόμη στις μικρότερες ρεματιές.

Συχνά ένα δεδομένο υδάτινο σώμα θα έχει πολλά εντελώς διαφορετικά ονόματα που του δίνονται από τους διάφορους λαούς οι οποίοι ζουν κατά μήκος των ακτών του. Για παράδειγμα, *Vitava* (Μολδάβας) και *Moldau* είναι αντίστοιχα, οι ονομασίες στην Τσεχία και στη Γερμανία για τον ίδιο ποταμό στην κεντρική Ευρώπη.

Τα υδρωνύμια από διάφορες γλώσσες, μπορούν όλα να μοιράζονται μια κοινή ετυμολογία. Για παράδειγμα, τα ονόματα των ποταμών Δούναβης *(Danube)*, Ντον *(Don)*, Δνείστερος *(Dniester)*, Δνείπερος (Dnieper) και Ντόνετς *(Donets)*, όλα τους περιέχουν τη σκυθική ονομασία για το "ποτάμι" (πρβλ. *don* (ντον), «ποτάμι, νερό» στα σύγχρονα Οσετικά).

Ένα υδρωνύμιο είναι δυνατόν να γίνει ένα τοπωνύμιο: για παράδειγμα, ο ποταμός *Liffey* πήρε το όνομά του από την πεδιάδα στην οποία βρίσκεται, ονομάζεται *Liphe* ή *Ζωή*· ο ίδιος ο ποταμός αρχικά ονομαζόταν *An Ruirthech*. Ένα ασυνήθιστο παράδειγμα είναι ο ποταμός *Cam* - αρχικά ονομαζόταν *Granta*, αλλά όταν η πόλη *Grantebrycge* έγινε Κέιμπριτζ *(Cambridge)*, το όνομα του ποταμού άλλαξε, για να ταιριάζει με το τοπωνύμιο.

## Σημειώσεις


## Παραπομπές


## Εξωτερικοί σύνδεσμοι (στα Αγγλικά)

* Robert S.P. Beekes, "River", Encyclopedia of Indo-European Culture, pp.&nbsp;486–87.
* H.L. Mencken, "The American language: An inquiry into the development of English in the United States", 1921, 2nd ed., rev. and enl. 3. Geographical Names

Κατηγορία:Υδρωνυμία
Κατηγορία:Τοπωνύμια
Μητροπολίτης Σταυροπηγίου Αλέξανδρος

Ο **Μητροπολίτης Σταυροπηγίου Αλέξανδρος** (*κατά κόσμον Αλέξανδρος Καλπακίδης*) ήταν Έλληνας Αρχιερέας και Τιτουλάριος Επίσκοπος.

## Βιογραφικά στοιχεία
Ο κατά κόσμον Αλέξανδρος Καλπακίδης γεννήθηκε στην Θεσσαλονίκη το 1938 από Μικρασιάτες γονείς. Αποφοίτησε από την Θεολογική Σχολή του Αριστοτελείου Πανεπιστημίου Θεσσαλονίκης το 1965. Διάκονος χειροτονήθηκε το 1961 και Πρεσβύτερος το 1967. Υπηρέτησε ως Πρωτοσύγκελος της Ιεράς Μητροπόλεως Νεαπόλεως και Σταυρουπόλεως από το 1974 μέχρι το 1992.

Στις 22 Ιουνίου 1992 εξελέγη, από το Οικουμενικό Πατριαρχείο, Μητροπολίτης Αργυροκάστρου της Εκκλησίας της Αλβανίας. Χειροτονήθηκε στο βαθμό του Επισκόπου στον Ιερό Ναό Αγίας Παρασκευής Μπέικοζ της Μητροπόλεως Χαλκηδόνος στις 26 Ιουλίου 1996. Τη χειροτονία τέλεσε ο Μητροπολίτης Χαλκηδόνος Ιωακείμ, συμπαραστατούμενος από τους Μητροπολίτες Νεαπόλεως και Σταυρουπόλεως Διονύσιο, Τυρολόης και Σερεντίου Παντελεήμονα, Δημητριάδος και Αλμυρού Χριστόδουλο, Διδυμοτείχου και Ορεστιάδος Νικηφόρο, Φιλαδελφείας Μελίτωνα, Βερροίας, Ναούσης και Καμπανίας Παντελεήμονα, Ξάνθης και Περιθεωρίου Παντελεήμονα και Ελασσώνος Βασίλειο. Δεν κατόρθωσε τελικά να μεταβεί στην Αλβανία λόγω αρνήσεως των αλβανικών αρχών. Στις 18 Ιουλίου 1998 παραιτήθηκε.

Το 2000 υπήχθη στην Εκκλησία της Ελλάδος και εξελέγη, από την Ιερά Σύνοδό της, Μητροπολίτης της πάλαι ποτέ διαλαμψάσης Μητροπόλεως Σταυροπηγίου. Από το 2006 διέμενε στην Ιερά Μονή Κοιμήσεως της Θεοτόκου Δοβρά Βεροίας, κοντά στον αδελφό του Μητροπολίτη Βεροίας, Ναούσης και Καμπανίας Παντελεήμονα.

Ασχολήθηκε ιδιαίτερα με το μυστήριο της Ιεράς Εξομολογήσεως, το κήρυγμα και την κατήχηση των νέων. Ήταν συγγραφέας πολλών βιβλίων και είχε δημοσιεύσει άρθρα στον ημερήσιο και εκκλησιαστικό περιοδικό τύπο.

Απεβίωσε στις 10 Ιουνίου 2016 στην Ιερά Μονή Κοιμήσεως της Θεοτόκου Δοβρά Βεροίας, όπου και ετάφη.

## Παραπομπές


Μητροπολίτης Σταυροπηγίου Αλέξανδρος
Μητροπολίτης Σταυροπηγίου Αλέξανδρος
Μητροπολίτης Σταυροπηγίου Αλέξανδρος
Κατηγορία:Επίσκοποι της Ορθόδοξης Εκκλησίας της Αλβανίας
Παπαδημητρίου

Το ελληνικό επώνυμο **Παπαδημητρίου** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Παπαδημητρίου (γενν. 1973), αθλητής του στίβου
* Αλέξης Παπαδημητρίου (1944 - 2024), Έλληνας συνθέτης 
* Άννα Μάνη-Παπαδημητρίου (γενν. 1964), βουλεύτρια Πιερίας
* Βασίλης Παπαδημητρίου, αθλητής στίβου
* Βασίλης Παπαδημητρίου (ποδοσφαιριστής), ποδοσφαιριστής
* Γεώργιος Δ. Παπαδημητρίου (1916 - 1999), πολιτικός, βουλευτής Αιτωλοακαρνανίας
* Γιάννης Παπαδημητρίου (1904 - 1963), αρχαιολόγος
* Γιάννης Παπαδημητρίου (βουλευτής) (1912 - 2019), βουλευτής της ΕΔΑ
* Γιάννης Παπαδημητρίου (γενν. 1976), ποδοσφαιριστής
* Δημήτριος Παπαδημητρίου (αποσαφήνιση), ονοματεπώνυμο διάφορων προσώπων
** Δημήτριος Παπαδημητρίου (1879-1952, υπουργός)
** Δημήτριος Παπαδημητρίου (βουλευτής Αρκαδίας) (1895-1976)
** Δημήτριος Παπαδημητρίου (βουλευτής Αργολίδας) του Αθανασίου (1910-1986)
** Δημήτρης Παπαδημητρίου (μουσικός) (γενν. 1959)
** Δημήτριος Παπαδημητρίου (υπουργός), υπουργός Οικονομίας και Ανάπτυξης και οικονομολόγος
* Δήμος Παπαδημητρίου (γενν. 1943), βουλευτής και υφυπουργός
* Ευθύμιος Παπαδημητρίου (1895 - 1958), ζωγράφος, σκιτσογράφος και χαράκτης
* Θόδωρος Παπαδημητρίου (1931 - 2018), γλύπτης
* Κωνσταντίνος Παπαδημητρίου (1916 - 1984), πανεπιστημιακός και υπουργός επί δικτατορίας
* Κωνσταντίνος Λ. Παπαδημητρίου (; - 1961), στρατιωτικός και νομάρχης
* Λευτέρης Παπαδημητρίου, συνθέτης σύγχρονης κλασικής μουσικής
* Μάκης Παπαδημητρίου, σύγχρονος ηθοποιός
* Μπάμπης Παπαδημητρίου (γενν. 1954), οικονομολόγος και δημοσιογράφος
* Ντίνος (Κωνσταντίνος) Παπαδημητρίου (1914 - 2006), γιατρός, αντιστασιακός και βουλευτής Άρτας
* Ντορέττα Παπαδημητρίου (γενν. 1979), ηθοποιός και παρουσιάστρια
* Σάκης Παπαδημητρίου (γενν. 1961), συνθέτης
* Στέλιος Παπαδημητρίου (1930 - 2005), νομικός σύμβουλος του Αριστοτέλη Ωνάση και πρόεδρος του «ιδρύματος Ωνάση»
* Τάκης Παπαδημητρίου (1949 - 2014), ποδοσφαιριστής
* Χρίστος Παπαδημητρίου (γενν. 1949), καθηγητής στο τμήμα Επιστήμης Υπολογιστών του Πανεπιστημίου Μπέρκλεϋ
* Φωτεινή Παπαδημητρίου, μακεδονομάχος από τις Σέρρες
Ζαν-Βικτόρ Ταρώ

Ο **Ζαν Βικτόρ Ταρώ** (γαλλικά: *Jean Victor Tharreau,* 15 Ιανουαρίου 1767 - 26 Σεπτεμβρίου 1812) ήταν Γάλλος υποστράτηγος που διακρίθηκε κατά τη διάρκεια των Πολέμων της Γαλλικής Επανάστασης και των Ναπολεόντιων Πολέμων. Υπηρέτησε στον γαλλικό στρατό καθώς και στον στρατό της Βεστφαλίας, προτεκτοράτου της Γαλλικής Αυτοκρατορίας. Πέθανε στις 26 Σεπτεμβρίου του 1812, υποκύπτοντας στα τραύματα που δέχτηκε κατά τη μάχη του Μποροντίνο.

## Βιογραφία
Γεννήθηκε το 1767 στο Le May-sur-Èvre της δυτικής Γαλλίας. Με το ξέσπασμα της Γαλλικής Επανάστασης συμμετείχε ενεργά στις τάξεις των επαναστατών και το 1792 ήταν υπασπιστής στο Β' τάγμα εθελοντών της Δημοκρατίας του Μάιντς (γαλλικό προτεκτοράτο), ενώ το 1794 ήταν διοικητής της ταξιαρχίας των Αρδεννών. Το 1799 αναδείχτηκε σε διοικητή ταξιαρχίας στη γαλλική Στρατιά του Δούναβη και συμμετείχε στις μάχες του Ostrach και του Stockach ενάντια στα στρατεύματα της Αυστρίας. Παράλληλα προήχθη σε υποστράτηγο και τοποθετήθηκε από τον Αντρέ Μασσενά στην πρώτη γραμμή της άμυνας της Ζυρίχης, δίχως όμως να μπορέσει να αναχαιτίσει τις δυνάμεις των Αυστριακών, με αποτέλεσμα η πόλη να καταληφθεί από τον εχθρό. Το 1801 διορίστηκε διοικητής του Στρασβούργου και το 1808 έλαβε από τον Ναπολέοντα Α΄ τον τίτλο του βαρώνου. Το 1809 ανέλαβε τη διοίκηση της Α' Μεραρχίας του Β' Σώματος Στρατού της Μεγάλης Στρατιάς υπό τη γενική αρχηγία του Ζαν Λαν και πολέμησε στις μάχες του Άσπερν-Έσσλινγκ και του Βαγκράμ. Στις 11 Μαΐου  του 1809 τραυματίστηκε κατά την επιχείρηση κατάληψης της Βιέννης, η οποία επιτεύχθηκε δύο μέρες αργότερα με τις δυνάμεις του ιδίου και του Νικολά Ουντινό να παρελαύνουν στους δρόμους της πόλης υπό τις εχθρικές διαθέσεις των κατοίκων. Τον Αύγουστο του ίδιου έτους τιμήθηκε με το Παράσημο της Λεγεώνας της Τιμής.

Το 1812 ανέλαβε τη διοίκηση της 24ης Μεραρχίας του VII Σώματος Στρατού της Μεγάλης Στρατιάς. Αργότερα, ως επακόλουθο της διαμάχης μεταξύ του επικεφαλής του VII Σώματος (το συγκροτούσαν στρατεύματα του βασιλείου της Βεστφαλίας) Ιερώνυμου Βοναπάρτη και του στρατιωτικού συμβούλου του, υποστράτηγου Ντομινίκ Βαντάμ, ο Ταρώ ορίστηκε από τον Ναπολέοντα προσωρινός διοικητής της μεραρχίας μέχρι την άφιξη του στρατάρχη Ζουνώ που θα αντικαθιστούσε τον Ιερώνυμο. 

Αργότερα ο Ταρώ έλαβε μέρος στη μάχη του Μποροντίνο. Παρά την επικράτηση των δυνάμεων του Ναπολέοντα, τα βεστφαλικά στρατεύματα στα οποία υπηρετούσε ο Ταρώ υπέστησαν βαριές απώλειες, καθώς βρέθηκαν εκτεθειμένα στο ρωσικό πυροβολικό. Μάλιστα ο ίδιος ο Ταρώ τραυματίστηκε θανάσιμα και υπέκυψε στα τραύματά του στις 26 Σεπτεμβρίου στο Μόζαϊκ, όπου είχαν στρατοπεδεύσει οι γαλλικές δυνάμεις.

## Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Ανατολικό πυλώνα, Στήλη 11).

## Παραπομπές


Κατηγορία:Γάλλοι στρατιωτικοί
Κατηγορία:Ονόματα χαραγμένα στην Αψίδα του Θριάμβου
Β΄ κατηγορία πετοσφαίρισης γυναικών Κύπρου 2006-07

Η **Β΄ κατηγορία πετοσφαίρισης γυναικών Κύπρου 2006-07** ήταν η 1η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε ο Μαραθώνας Κάτω Βαρωσίων.

## Σύστημα διεξαγωγής
Στο πρωτάθλημα της Α΄ κατηγορίας 2006-07 συμμετείχαν 5 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.

Στη δεύτερη φάση οι δύο πρώτες ομάδες της βαθμολογικής κατάταξης της πρώτης φάσης έδωσαν αγώνες play off για την ανάδειξη του πρωταθλητή, με όριο τις τρεις νίκες. Οι νίκες που πέτυχαν στην πρώτη φάση του πρωταθλήματος μετρούσαν και στη δεύτερη φάση. Σύμφωνα με την προκήρυξη οι αγώνες ξεκινούσαν στην έδρα της ομάδας που τερμάτισε στην πρώτη θέση και συνεχίζονταν εναλλάξ στην έδρα των δύο ομάδων μέχρι μία από αυτές να συμπληρώσει 3 νίκες. 

Οι υπόλοιπες ομάδες τοποθετήθηκαν στις θέσεις 3 – 5 της τελικής βαθμολογικής κατάταξης, τηρώντας την κατάταξη που είχαν στη λήξη της πρώτης φάσης του πρωταθλήματος.

### Σύστημα βαθμολόγησης
Κάθε νίκης βαθμολογείτο με 2 βαθμούς και κάθε ήττα με 1 βαθμό.

### Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
#Πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.
#Αν οι ομάδες είχαν την ίδια διαφορά, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων σετ με τα συνολικά χαμένα σετ.
#Αν η ισοβαθμία συνεχιζόταν, λαμβανόταν υπόψη τα αποτελέσματα των μεταξύ των ισόβαθμων ομάδων συναντήσεων (κατά σειρά: βαθμοί, σετ, πόντοι).
#Αν η ισοβαθμία συνεχιζόταν,  πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων πόντων με τους συνολικά χαμένους πόντους.
#Αν η ισοβαθμία συνεχιζόταν, διεξαγόταν αγώνας κατάταξης σε ουδέτερο γήπεδο που όριζε η Κυπριακή Ομοσπονδία Πετοσφαίρισης.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Α' φάση
### Βαθμολογία
Η βαθμολογία στο τέλος της Α΄ φάσης ήταν:


Πηγή : Βαθμολογία 2006-07


### Αποτελέσματα


Πηγή : Αποτελέσματα 2006-07


## Play off
Για την ανάδειξη του πρωταθλητή αναμετρήθηκαν ο Μαραθώνας Κάτω Βαρωσίων και η Ολυμπιάδα Νεάπολης. Ο Μαραθώνας είχε πετύχει 2 νίκες στην Α΄ φάση. Στον πρώτο αγώνα των play off κέρδισε ξανά και οποία ανακηρύχθηκε πρωταθλητής.





Πηγή : Αποτελέσματα 2006-07


## Τελική κατάταξη
Η τελική κατάταξη των ομάδων μετά την ολοκλήρωση των play off ήταν:


Πηγή : Βαθμολογία 2006-07


## Παραπομπές


## Πηγές
*
*
*

Κατηγορία:Β΄ κατηγορία πετοσφαίρισης γυναικών Κύπρου
Κατηγορία:Πετοσφαίριση το 2006
Κατηγορία:Πετοσφαίριση το 2007
Κώστας Ν. Χατζηκωστής

Ο **Κώστας Ν. Χατζηκωστής** (Κωστής Χατζηκωστής) είναι Κύπριος δικηγόρος, δημοσιογράφος, αρθρογράφος, συγγραφέας και εκδότης. Είναι πρόεδρος του Συγκροτήματος “ΔΙΑΣ”, του μεγαλύτερου οργανισμού μέσων ενημέρωσης στην Κύπρο.

## Βιογραφία
Γεννήθηκε στην Κάτω Πάφο της Κύπρου στις 2 Ιανουαρίου 1939. Φοίτησε στο γυμνάσιο Πάφου. Σπούδασε οικονομικά, νομικά και δημοσιογραφία στο Πανεπιστήμιο Αθηνών.
Από νεαρός φοιτητής αναμείχθηκε στην πολιτική και ήταν στέλεχος της μαχητικής νεολαίας της Ένωσης Κέντρου, όταν διεξαγόταν ο Ανένδοτος Αγώνας, μ’ επικεφαλής τον Γεώργιο Παπανδρέου.

## Δημοσιογραφική δραστηριότητα
Το 1964, επέστρεψε στην Κύπρο, όπου άσκησε μαχόμενη δικηγορία στη Λευκωσία και τη Μόρφου μέχρι το 1971. Στο ίδιο χρονικό διάστημα (1964-1971) συνεργάσθηκε επί καθημερινής βάσεως με την εφημερίδα "Ελευθερία", ως πολιτικός και οικονομικός σχολιογράφος και αρθρογράφος. Ως απεσταλμένος της «Ελευθερίας» στην Ελλάδα, πήρε συνεντεύξεις από την πολιτική ηγεσία της Ελλάδας, στα τέλη Δεκεμβρίου 1966 με αρχές Ιανουαρίου 1967. Μεταξύ αυτών ο Στέφανος Στεφανόπουλος (πρωθυπουργός), ο Παναγιώτης Κανελλόπουλος (αρχηγός της ΕΡΕ), ο Σπύρος Μαρκεζίνης (αρχηγός των Προοδευτικών), ο Ανδρέας Παπανδρέου (ηγετικό στέλεχος της Ένωσης Κέντρου) και ο Παναγιώτης Πιπινέλης (πρώην πρωθυπουργός και ηγετικό στέλεχος της ΕΡΕ). Από το 1968 μέχρι το 1971 εξέδιδε την εβδομαδιαία εφημερίδα "Ελεύθερο Βήμα”. Για δύο χρόνια (1971-1973) υπηρέτησε με ειδική διπλωματική αποστολή στην Ύπατη Αρμοστεία στο Λονδίνο, ενώ μετά επέστρεψε στο νομικό του επάγγελμα.

## Εκδοτική δραστηριότητα
Το 1976, με άλλους συνεργάτες, δημιούργησε στην Κύπρο τον εκδοτικό όμιλο “ΗΝΩΜΕΝΟΙ ΔΗΜΟΣΙΟΓΡΑΦΟΙ ΔΙΑΣ COMPANY LTD” και εξέδωσε την ημερήσια εφημερίδα “Η Σημερινή”. Ο εκδοτικός οργανισμός ΔΙΑΣ, μετεξέλιξη της πρώτης εταιρίας, επεκτάθηκε μεταγενέστερα και σε άλλους εκδοτικούς τομείς. Έτσι από το 1986 άρχισε να εκδίδει το πρώτο εβδομαδιαίο περιοδικό ποικίλης ύλης "Το Περιοδικό" και από το 1990 οργάνωσε και ξεκίνησε τις εκπομπές του πρώτου ιδιωτικού κυπριακού ραδιοφωνικού σταθμού, του "Ράδιο Πρώτο”Το 1995 έθεσε σε λειτουργία το πρώτο ουσιαστικά, ιδιωτικό κυπριακό τηλεοπτικό κανάλι, το “Sigma TV”

Στη συνέχεια, εκδίδει τα περιοδικά “MUST”, “MAN”, “XTREME”, “TVSTAR”, “TIMEOUT”, “TIMEOUT ATHENS”, “ΛΟΙΠΟΝ”

Είναι έγγαμος και πατέρας δύο παιδιών.

## Συγγραφικό έργο

“Μαύρα χρόνια 1959-1968”, Εκδόσεις Γερμανός, 2008 

“Δύναμη, Εκδόσεις”, Γερμανός, 2007 

“Η μοίρα της Κύπρου”, Εκδόσεις Γερμανός, 1997 

"Έξι προεδρικά πορτραίτα", Γερμανός, 2015

## Παραπομπές


Κατηγορία:Κύπριοι δικηγόροι
Κατηγορία:Κύπριοι εκδότες
Κατηγορία:Κύπριοι δημοσιογράφοι
Κατηγορία:Κύπριοι συγγραφείς
Λεόντιος Χατζηαποστόλου

Ο **Λεόντιος Χατζηαποστόλου** (1894 - 16 Ιουνίου 1980) του Δημητρίου, ήταν Έλληνας  δικηγόρος και πολιτικός. Υπηρέτησε ως βουλευτής και ως υπουργός.

## Βιογραφία
Γεννήθηκε στην Τένεδο το 1894. Εγκαταστάθηκε στη Θεσσαλονίκη λίγο μετά την απελευθέρωση της πόλης, το 1912. Σπούδασε νομικά στο Πανεπιστήμιο Αθηνών και διορίστηκε υποδιοικητής Καβάλας κατά τον Πρώτο Παγκόσμιο Πόλεμο.
Συνεργάστηκε στενά με το δικηγόρο και πολιτευτή Δημήτριο Δίγκα.Εργάστηκε ως δικηγόρος στη συμπρωτεύουσα. Στις 20 Μαρτίου 1949, όταν ήταν η περίοδος του Εμφυλίου Πολέμου, εξελέγη πρόεδρος του Δικηγορικού Συλλόγου Θεσσαλονίκης, υποστηριζόμενος από ένα σύνολο πολιτικών δυνάμεων.
Εκλέχτηκε βουλευτής του πρώην Δήμου Θεσσαλονίκης με την Ένωση Κέντρου στις εκλογές του 1963.  
Είχε και δημοσιογραφική δραστηριότητα, καθώς αρθρογραφούσε στην εφημερίδα "Νέα Αλήθεια".
Πέθανε το 1980 σε ηλικία 86 ετών και κηδεύτηκε από το Πρώτο Νεκροταφείο Αθηνών. Η χήρα του, Νίκη, απεβίωσε τον Δεκέμβριο του 1986. Είχαν έναν γιο και μία κόρη.

## Πηγές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες δικηγόροι του 19ου αιώνα
Πορτ Άλμπερνι (Βρετανική Κολομβία)

To **Πόρτ Άλμπερνι** (αγγλικά: *Port Alberni*) είναι μια πόλη που βρίσκεται στην επαρχία της Βρετανικής Κολομβίας του Καναδά. Ανήκει στο γεωγραφικό διαμέρισμα Άλμπερνι-Κλεϊοκουότ έχει συνολική έκταση 19,76 τ.χλμ. και πληθυσμό 17.743 κατοίκους με βάση την απογραφή του 2011. Επίσης
είναι το διοικητικό κέντρο του γεωγραφικού διαμερίσματος Άλμπερνι-Κλεϊοκουότ. To Πόρτ Άλμπερνι είναι ένα βαθύ λιμάνι και βρίσκεται εντός της κοιλάδας Άλμπερνι.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Πόλεις της Βρετανικής Κολομβίας
Βάασλαντ-Μπέβερεν

Η **Βάασλαντ-Μπέβερεν** είναι μια βελγική ποδοσφαιρική ομάδα που αγωνίζεται στην πρώτη κατηγορία του πρωταθλήματος Βελγίου. Προέρχεται από την ένωση δύο διαφορετικών ποδοσφαιρικών συλλόγων το 2010, για οικονομικούς λόγους, της Ρεντ Σταρ Βάασλαντ και της ΚΣΚ Μπέβερεν. Το στάδιο της βρίσκεται στην πόλη Μπέβερεν, στην ανατολική Φλάνδρα.

## Ιστορία

Από την ίδρυση του συλλόγου μέχρι και το 2004, η Ρεντ Σταρ Βάασλαντ αγωνιζόταν στις χαμηλότερες κατηγορίες του Βελγίου. Κατάφερε να προβιβαστεί στη δεύτερη κατηγορία τη σεζόν 2003-2004, τερματίζοντας πρώτη στην τρίτη κατηγορία, και 7 χρόνια αργότερα να φτάσει στην πρώτη κατηγορία, όπου και αγωνίζεται μέχρι σήμερα. Καλύτερη θέση που έχει κατακτήσει στην πρώτη κατηγορία είναι η 13η, τη σεζόν 2012-2013. Η καλύτερη της πορεία στο κύπελλο Βελγίου ήταν το 2007-2008, όταν έφτασε στη φάση των 16 όπου αποκλείστηκε από την Άντερλεχτ.

## Τρέχουσα σύνθεση

## Παραπομπές


Κατηγορία:Ποδοσφαιρικές ομάδες Βελγίου
Πανελλήνιο πρωτάθλημα κλειστού στίβου γυναικών 2015

Το **29ο [[Πανελλήνιο πρωτάθλημα κλειστού στίβου γυναικών]]**, διοργανώθηκε στις 14 και 15 Φεβρουαρίου 2015 στο Στάδιο Ειρήνης και Φιλίας. Πρωταθλήτρια αναδείχθηκε η ΑΕΚ Αθηνών. Συνολικά βαθμολογήθηκαν 57 σύλλογοι από όλη την Ελλάδα.

## Νικήτριες

Πηγή: 

## Ομαδική βαθμολογία

Πηγή: 

## Πηγές
* 29o πρωτάθλημα κλειστού στίβου αποτελέσματα ΣΕΓΑΣ

## Παραπομπές


Κλειστου στιβου γυναικων
Κατηγορία:Στίβος το 2015
Κατηγορία:Διοργανώσεις στίβου στον Πειραιά
Φραντσέσκο Πίτζε

Ο **Φραντέσκο Πίτζε** (ιταλ.:*Francesco Pige*) (1822 - 1862;) ήταν Ιταλός ζωγράφος του 19ου αιώνα.

## Βιογραφικά στοιχεία
Γεννήθηκε το 1822 στο Γκρινς του αυστριακού Τιρόλο και σπούδασε ζωγραφική το διάστημα από το 1842 μέχρι το 1845 στο Μόναχο της Βαυαρίας. Αργότερα συνέχισε τις σπουδές του για μια τριετία στη Ρώμη και έπειτα εγκαταστάθηκε στην Ελλάδα. Ασχολήθηκε κυρίως με τις προσωπογραφίες και σε μικρότερο βαθμό με την τοπιογραφία ενώ το μεγαλύτερο κομμάτι του έργου του αποτελείται από πορτραίτα μελών σημαντικών νησιωτικών οικογενειών που έδρασαν κατά τα χρόνια της Ελληνικής Επανάστασης, γεγονός που σύμφωνα με αρκετές βιογραφίες του καλλιτέχνη οδηγεί στο συμπέρασμα πως έδρασε κυρίως στο νησιωτικό κομμάτι της χώρας. Εικάζεται πως πέθανε το 1862 όμως η συγκεκριμένη χρονολογία θανάτου αμφισβητείται.

## Τεχνοτροπία
Παρόλο που ο Πίτζε είχε έναν δικό του χαρακτηριστικό τρόπο απόδοσης των μορφών, αρκετά από τα έργα του αποδίδονταν παλιότερα στον Ανδρέα Κριεζή. Οι μορφές των έργων του παρουσιάζονταν τυπικές και άκαμπτες με φόντο αρχαιολογικούς χώρους, μνημεία, νησιά και πόλεις. Η τεχνοτροπία με την οποία απέδιδε ο Πίτζε τις μορφές του συνδέει τα έργα του με τη γερμανική και φλαμανδική ζωγραφική του 16ου και 17ου αιώνα ενώ οι αναφορές στην ελληνική αρχαιότητα και η ρομαντική κλασικιστική διάθεση φανερώνουν επιρροή από τα κλασικά ιδεώδη της εποχής του. Η ταυτότητα των έργων του έγινε γνωστή όταν, στο πορτρέτο του Υδραίου Σταμάτη Βουδούρη, εντοπίστηκε η επιγραφή "Hydra, 7/19 Aprile 1857, Francesco Pige di Tirolo pinxit". Το γεγονός αυτό οδήγησε στην ταύτιση και άλλων έργων του, με κοινά τεχνοτροπικά χαρακτηριστικά.

## Παραπομπές


## Εξωτερικοί σύνδεσμοι
* Εθνική Πινακοθήκη: Pige Francesco

 
Κατηγορία:Ιταλοί ζωγράφοι του 19ου αιώνα
Αλί Βασίμπ

Ο **Αλί Βασίμπ** (τούρκικα: Ali Vâsib Osmanoğlu) (13 Οκτωβρίου 1903 - 9 Δεκεμβρίου 1983), ήταν ένας Οθωμανός πρίγκηπας και ο 41ος επικεφαλής του Οίκου των Οσμάν, από το 1977 μέχρι το 1983. Πέρασε το μεγαλύτερο μέρος της ζωής του στην εξορία.

## Ζωή
### Πρώτα χρόνια
Ο Αλί Βασίμπ, γεννήθηκε στις 13 Οκτωβρίου 1903 στο Παλάτι Τσιραγκάν, στην Κωνσταντινούπολη.Ήταν ο μόνος γιος του Αχμέτ Νιχάντ, του 38ου επικεφαλής του Οίκου των Οσμάν και της Σαφιρού Μπασανίμεφεντη. Ο Σουλτάνος Μουράτ Ε΄, ήταν προπάππους του Αλί Βασίμπ. Ο Αλί Βασίμπ, πέρασε τον πρώτο χρόνο της ζωής του στο Παλάτι Τσιραγκάν, το οποίο από το 1876, χρησίμευε, ως χώρος κατ'οίκον περιορισμού του σουλτάνου Μουράτ Ε΄ και της οικογένειάς του. Το έτος εκείνο, ο Μουράτ Ε΄, καθαιρέθηκε από τον αδερφό του, Αμπντούλ Χαμίτ Β΄, που έγινε σουλτάνος. Ο Μουράτ Ε΄, πέθανε το 1904 και ο Αλί έζησε στην Κωνσταντινούπολη μέχρι το 1924.

Ο Αλί Βασίμπ, είχε εκπαιδευτεί στο Γαλατάσαραι και σε διάφορα άλλα κολέγια της Κωνσταντινουπολης. Κατέκτησε τον βαθμό του Αντιστράτηγου στο Οθωμανικό στρατό πεζικού.

### Εξορία
Μετά την ίδρυση της Δημοκρατία της Τουρκίας το 1924, την κατάργηση του Σουλτανάτου και του Χαλιφάτου, τον επόμενο χρόνο, ο Βασίμπ και άλλα μέλη της οικογένειάς του, εξορίστηκαν. Ο Βασίμπ έζησε για ένα διάστημα στη Βουδαπέστη και αργότερα εγκαταστάθηκε στη Νίκαια. Άλλα μέλη της οικογένειάς του, όπως ο Μωάμεθ ΣΤ΄ Βαχιντεντίν στο Σαν Ρέμο και ο Αμπντούλ Μετζίτ Β΄ (ξάδερφος του Αλί Βασίμπ και τελευταίος Χαλίφης) στη Νίκαια και ύστερα στην Ελβετία. Ο Αλί Βασίμπ, μετακόμισε στην Αλεξάνδρεια το 1935, όπου εργάστηκε για 18 χρόνια, ως διευθυντής στον Κήπο Αντωνιάδη.

### Επόμενα χρόνια
Ο Βασίμπ, επετράπη να επιστρέψει στην Τουρκία το 1974. Από εκείνη τη στιγμή, ο Αλί, επισκεπτόταν την Κωνσταντινούπολη κάθε χρόνο και η σύζυγός του έμεινε σε ένα λιτό, ενοικιαζόμενο διαμέρισμα κοντά στην πλατεία Σουλτάν Αχμέτ. Τα απομνημονεύματα του Αλί Βασίμπ, δημοσιεύθηκε στην τούρκικη γλώσσα. Ο γιος του, Οσμάν Σελαχεντίν Οσμάνογλου, μετέγραψε το έργο του, από την αραβική στη λατινική γραφή.

### Διαδοχή
Στις 19 Ιανουαρίου 1977, μετά τον θάνατο του ξάδερφού του, Μεχμέτ Αμπντούλ Αζίζ, έγινε ο 41ος επικεφαλής του Οίκου των Οσμάν. Αν βασίλευε, θα ήταν ο **Σουλτάνος Αλί Α΄**.

## Θάνατος
Στις 19 Δεκεμβρίου 1983, ο Αλί Βασίμπ πέθανε στην Αλεξάνδρεια, από εγκεφαλικό επεισόδιο, σε ηλικία 80 ετών. Τάφηκε στην Αλεξάνδρεια και αργότερα το σώμα του μεταφέρθηκε στο Τέμενος Ρεσάτ Σουλτάν στο Εγιούμπ. Όταν πέθανε, ήταν ο μεγαλύτερος εν ζωή, οθωμανός πρίγκηπας.

## Οικογένεια
Ο Αλί Βασίμπ, παντρεύτηκε το 1931 την μακρινή ξαδέρφη του, Εμινέ Μπουκμπιλέ, στη Νίκαια. Η Εμινέ (1911 - 1995), ήταν εγγονή του σουλτάνου Μωάμεθ Ε΄. Μαζί απέκτησαν έναν γιο, τον Οσμάν Σελαχεντίν Οσμάνογλου (γεν. 1940), ο οποίος παντρεύτηκε το 1966 παντρεύτηκε την Αθηνά Χαρά Χανίμεφεντη, το γένος Χριστοφορίδη (γεν. 1944). Έχουν 3 γιούς και μία κόρη, καθώς και πολλά εγγόνια.

Κατηγορία:Τούρκοι
Dinoshark

Το **Dinoshark** (ελληνικά: *Δεινοσαυροκαρχαρίας*) είναι μια χαμηλού προϋπολογισμού Syfy ταινία τρόμου σε σκηνοθεσία Κέβιν Ο'Νηλ και με πρωταγωνιστές τους Έρικ Μπάλφουρ, Ίβα Χάσπεργκερ, Άαρον Ντίαζ, Νταν Γκόλντεν καθώς και τον φημισμένο παραγωγό ταινιών χαμηλού προϋπολογισμού Ρότζερ Κόρμαν. Προβλήθηκε στο κανάλι Syfy στις 13 Μαρτίου 2010. 

Το Dinoshark είναι συνέχεια της ταινίας Dinocroc. Ο Ρότζερ Κόρμαν αρχικά πρότεινε μια συνέχεια με τίτλο Dinocroc 2, αλλά το κανάλι Syfy θεώρησε ότι το τηλεοπτικό κοινό θα ανταποκριθεί καλύτερα στις νέες αλλά παρόμοιες ιδέες παρά στις άμεσες συνέχειες. Μια συνέχεια με τίτλο Dinocroc vs. Supergator κυκλοφόρησε στις 26 Ιουνίου, 2010. Το Dinoshark είναι στην πραγματικότητα ένα μοντέρνο ριμέικ του Up from the Depths.

Το Dinoshark έχει περιγράφει ως Dinocroc με βατραχοπέδιλα. Η Μάργκαρεθ Λίονς του Entertainment Weekly είπε ότι αυτό μαζί με το Sharktopus έμελλε να είναι τα κλασσικά του "εξαιρετικά απαίσιου τηλεοπτικού είδους ταινιών".

## Πλοκή
Ένας μικρός "Δινοκαρχαρίας" φεύγει από ένα σπασμένο κομμάτι παγετώνα της Αρκτικής που έσπασε λόγω της υπερθέρμανσης του πλανήτη. Μετά από τρία χρόνια ο Δινοκαρχαρίας έχει γίνει ένας αιμοδιψής ενήλικος κυνηγός και σκοτώνει τους τουρίστες στο Πουέρτο Βαγιάρτα του Μεξικού.

## Ηθοποιοί και χαρακτήρες
*Έρικ Μπάλφουρ ως *Τρέις Μακ Γκρόου*
*Ίβα Χάσπεργκερ ως *Κάρολ Μπρουμπέικερ*
*Άαρον Ντίαζ ως *Λούις*
*Νταν Γκόλντεν ως *Μάικ*
*Ρότζερ Κόρμαν ως *Δρ. Φράνκ Ρίβς*
*Χριστίνα Νικόλε ως *Ρίτα Βάλντεζ*
*Ρόμπερτ Ρόεσελ ως *Δρ. Σάιμον Ότις*
*Σάρα Κόβα ως *Τζέιντ*

## Υποδοχή
Οι κριτικοί και σχολιαστές έτειναν να έχουν τις ίδιες απόψεις σχετικά με τη φύση της ταινίας, βλέποντας το να ακολουθεί την παράδοση των παλαιότερων ταινιών χαμηλού προϋπολογισμού με τέρας με τα αβάσιμα σενάρια, αργά σημεία και την αμφισβητήσιμη ηθοποιία. Και γενικά οι περισσότερες κριτικές για την ταινία ήταν αρνητικές.

## Κυκλοφορία
Το Dinoshark κυκλοφόρησε σε DVD από την Anchor Bay στις 26 Απριλίου, 2011.

## Εξωτερικοί σύνδεσμοι
*Dinoshark στο Rotten Tomatoes
*Dinoshark στο Allmovie
*Παρουσίαση της ταινίας στο Horrornews.net

Κατηγορία:Αμερικανικές ταινίες
Κατηγορία:Ταινίες του 2010
Κατηγορία:Αγγλόφωνες ταινίες
Κώστας Τσαμπάς

Ο **Κώστας Τσαμπάς** (γένν. 1963) είναι παλαίμαχος ποδοσφαιριστής, μέλος της  ομάδας της Παναχαϊκής των αρχών της δεκαετίας του 1980. Είναι ο πιο νέος παίκτης που έχει αγωνιστεί στην Α΄ Εθνική. Σε ηλικία 14,5 ετών το 1977 έπαιξε στον αγώνα πρωταθλήματος Παναχαϊκή – Απόλλων Αθηνών (0-0). Έπαιζε σαν επιθετικός, όπως και ακραίος κυνηγός (εξτρέμ) από εννέα ετών στην Παναχαϊκή και είχε συμμετοχές στις Εθνικές ομάδες Νέων και Ελπίδων.

Έπαιξε επίσης  στην Καβάλα, στη Β΄ Εθνική την περίοδο 1985- 1986, στην Κέρκυρα το 1986-1989 και στον Εθνικό Πατρών στη Δ΄ Εθνική. Στην Παναχαϊκή έπαιξε από το 1977 έως το 1985, ενώ  ολοκλήρωσε την καριέρα του παίζοντας σε ερασιτεχνικές ομάδες. Είχε συμμετοχές στις Εθνικές ομάδες Παίδων και Νέων.

## Πηγές
**Πελοπόννησος*, 28/6/2015
**Αθλητική Ηχώ*, 6/1/1980

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικής Ελλάδας Κ21
Λοντοβίκα Κομέλλο

Η **Λοντοβίκα Κομέλλο** (ιταλικά: *Lodovica Comello*) είναι Ιταλίδα ηθοποιός, τραγουδίστρια και χορεύτρια η οποία έγινε γνωστή από τον ρόλο της στην σειρά του Disney Channel Βιολέττα ως "Φραντζέσκα".

## Φιλμογραφία

## Εξωτερικοί σύνδεσμοι
* 
*

Κατηγορία:Ιταλίδες ηθοποιοί τηλεόρασης
De Mysteriis Dom Sathanas

Το ***De Mysteriis Dom Sathanas*** είναι το πρώτο  full-length στούντιο άλμπουμ του νορβηγικού black metal συγκροτήματος Mayhem. Η σύνθεση του άλμπουμ ξεκίνησε το 1987, όμως κάποια γεγονότα καθυστέρησαν την κυκλοφορία του: Αρχής γενομένης με την αυτοκτονία του τραγουδιστή του συγκροτήματος, Dead, και εν συνεχεία με τη δολοφονία του κιθαρίστα του Euronymous, όλα αυτά είχαν αποτέλεσμα το άλμπουμ να κυκλοφορήσει το 1994. Το άλμπουμ αυτό θεωρείται ευρέως ως ένα από τα πιο σημαντικά άλμπουμ του black metal.

## Λίστα τραγουδιών

## Παραπομπές


## Εξωτερικοί σύνδεσμοι
*Mayhem - ''De Mysteriis Dom Sathanas'' στο Metal Reviews

Κατηγορία:Άλμπουμ του 1994
Κατηγορία:Δισκογραφία των Mayhem
Β΄ κατηγορία πετοσφαίρισης γυναικών Κύπρου 2014-15

Η **Β΄ κατηγορία πετοσφαίρισης γυναικών Κύπρου 2014-15** ήταν η 9η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ολυμπιάδα Νεάπολης.

## Σύστημα διεξαγωγής
Στο πρωτάθλημα της Β΄ κατηγορίας 2014-15 συμμετείχαν 7 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Η ομάδα που ήταν στην πρώτη θέση ανακηρύχθηκε πρωταθλήτρια και προβιβάστηκε στην Α΄ κατηγορία.

### Σύστημα βαθμολόγησης
Το σύστημα βαθμολόγηση των αγώνων ήταν ως εξής:
*Σε νίκη με 3-0 και 3-1 σετ ο νικητής έπαιρνε 3 βαθμούς και ο ηττημένος κανένα.
*Σε νίκη με 3-2 ο νικητής σετ έπαιρνε 2 βαθμούς και ο ηττημένος 1 βαθμό.

### Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
#Πιο ψηλά κατατασσόταν η ομάδα με τον μεγαλύτερο αριθμό νικών.
#Αν οι ομάδες είχαν τον ίδιο αριθμό νικών, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων σετ με τα συνολικά χαμένα σετ.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων πόντων με τους συνολικά χαμένους πόντους.
#Αν η ισοβαθμία συνεχιζόταν, πιο ψηλά κατατασσόταν η ομάδα με τις περισσότερες νίκες στους μεταξύ των ισόβαθμων ομάδων αγώνων. 
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων σετ με τα χαμένα σετ στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων πόντων με τους χαμένους πόντους στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, διεξαγόταν αγώνας κατάταξης σε ουδέτερο γήπεδο που όριζε η ΚΟΠΕ.

## Αλλαγές σε σχέση με την περίοδο [[Β΄ κατηγορία πετοσφαίρισης γυναικών Κύπρου 2013-14|2013-14]]
Στο πρωτάθλημα της περιόδου 2014-15 δεν συμμετείχε ο πρωταθλητής της Β΄ κατηγορίας 2013-14, Άρης Πολεμίου ο οποίος συμμετείχε στην Α΄ κατηγορία 2014-15. Επίσης, δεν συμμετείχε ο Μαραθώνας Κάτω Βαρωσίων.

Στο πρωτάθλημα συμμετείχε η Ολυμπιάδα Νεάπολης η οποία είχε υποβιβαστεί από την Α΄ κατηγορία 2013-14. Επίσης, συμμετείχε ο Αθλητικός Πανεπιστημιακός Όμιλος Κύπρου (ΑΠΟΚ) και η Ανόρθωσις Πετόσφαιρα.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Βαθμολογία
Η τελική βαθμολογία ήταν:


Πηγή : Βαθμολογία 2014-15


## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος.


Πηγή : Αποτελέσματα 2014-15

## Παραπομπές


## Πηγές
*
*
*

Κατηγορία:Β΄ κατηγορία πετοσφαίρισης γυναικών Κύπρου
Κατηγορία:Πετοσφαίριση το 2014
Κατηγορία:Πετοσφαίριση το 2015
Παναγιώτης Δημόπουλος

Ο **Παναγιώτης Δημόπουλος** (1934) είναι Έλληνας ανώτατος δικαστικός που διετέλεσε Εισαγγελέας του Αρείου Πάγου από το 1996 μέχρι το 2001.

## Βιογραφικά στοιχεία
Γεννήθηκε το 1934. Σπούδασε νομικά και το 1962 εισήλθε στον δικαστικό κλάδο με διαγωνισμό. Το 1985, ως εφέτης, τοποθετήθηκε από την κυβέρνηση Ανδρέα Παπανδρέου μέλος της επιτροπής που ανέλαβε να συντάξει το νέο κώδικα του Δικαστικού Σώματος των Ενόπλων Δυνάμεων, καθώς ο μέχρι τότε ισχύων κώδικας είχε συνταχθεί επί μεταξικής δικτατορίας και ήταν γεμάτος από αυταρχικές διατάξεις.

Από τον Οκτώβριο του 1987 μέχρι τον Οκτώβριο του 1989, ως εφέτης, διετέλεσε προϊστάμενος του Πρωτοδικείου Αθηνών, ενώ το 1992 έγινε αρεοπαγίτης.

Θεωρούνταν δικαστικός με προοδευτικές πεποιθήσεις και φίλος του Ευάγγελου Γιαννόπουλου, και τον Ιούλιο του 1996 επιλέχθηκε ομόφωνα από το Υπουργικό Συμβούλιο ως Εισαγγελέας του Αρείου Πάγου. Παρέμεινε σ' αυτή τη θέση ως τον Ιούλιο του 2001, οπότε αποχώρησε λόγω συμπλήρωσης του ανώτατου ορίου ηλικίας (67 έτη).

Ο επίτιμος πρόεδρος της Νέας Δημοκρατίας Κωνσταντίνος Μητσοτάκης επέκρινε την επιλογή και έκανε λόγο «*για αποκλεισμούς εξαίρετων δικαστικών*» και για «*αθλιότητες εκ μέρους της κυβέρνησης*». Απαντώντας στις δηλώσεις Μητσοτάκη, ο τότε κυβερνητικός εκπρόσωπος Δημήτρης Ρέππας είπε ότι ο επίτιμος πρόεδρος της ΝΔ «*έχει κάνει επιλογές στο παρελθόν και είχε συμπεριφορές παρέμβασης, οι οποίες θα έπρεπε να τον κάνουν να κοκκινίζει από ντροπή*», υπονοώντας με αυτή την φράση τον αμφιλεγόμενο Πρόεδρο του Αρείου Πάγου Βασίλειο Κόκκινο, επιλογή Μητσοτάκη.

Αδελφός του Παναγιώτη Δημόπουλου είναι ο Θεόδωρος Δημόπουλος, καθηγητής οικονομικών και φίλος του Ανδρέα Παπανδρέου που διετέλεσε διοικητής της Αγροτικής Τράπεζας τη δεκαετία του 1980.

## Παραπομπές


Κατηγορία:Έλληνες νομικοί
Κατηγορία:Έλληνες δικαστικοί
Κύπελλο Β΄ κατηγορίας Κύπρου (πετοσφαίριση γυναικών)

Το **Κύπελλο Β΄ κατηγορίας πετοσφαίρισης γυναικών Κύπρου** αποτελεί μία πετοσφαιρική διοργάνωση κυπέλλου στην Κύπρο. Το κύπελλο διεξάγεται από την Κυπριακή Ομοσπονδία Πετοσφαίρισης (ΚΟΠΕ) με τη συμμετοχή των ομάδων της Β΄ κατηγορίας. Δημιουργήθηκε το 2007. Διεξάγεται υπό την αιγίδα της Κυπριακής Ομοσπονδίας Πετοσφαίρισης.

## Τελικοί
Ο πίνακας που ακολουθεί παρουσιάζει τους τελικούς κυπέλλου Β΄ κατηγορίας γυναικών.

## Κατακτήσεις ανά ομάδα
Ο πίνακας που ακολουθεί παρουσιάζει τις κατακτήσεις ανά ομάδα:

1Η ομάδα έχει μία κατάκτηση ως ΑΠΕΝ Αγίου Αθανασίου και μία ως Ένωση Νέων Αγίου Αθανασίου.

## Παραπομπές


## Πηγές
*
*

## Δείτε ακόμη
* Πετοσφαίριση στην Κύπρο
* Β΄ κατηγορία πετοσφαίρισης γυναικών Κύπρου

Κυπελλο
Κύπελλο Β΄ κατηγορίας πετοσφαίρισης γυναικών Κύπρου 2007-08

Το **Κύπελλο Β΄ κατηγορίας 2007-08** ήταν η 2η έκδοση του Κυπέλλου Β΄ κατηγορίας Κύπρου. Συμμετείχαν οι έξι ομάδες της Β΄ κατηγορία 2007-08. Νικήτρια ήταν η Ολυμπιάδα Νεάπολης για 1η φορά στην ιστορία της.

## Προημιτελικά
Στην προημιτελική φάση συμμετείχαν μόνο τέσσερις ομάδες. Έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.

## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.

## Τελικός
Στον τελικό προκρίθηκαν η Ολυμπιάδα Νεάπολης και ο Παφιακός. Το παιχνίδι διεξήχθη στις 22 Απριλίου 2008 στο Κλειστό Απόλλωνα Λεμεσού στη Λεμεσό. Νικήτρια ήταν η Ολυμπιάδα Νεάπολης με σκορ 3-1 σετ (17-25, 25-23, 25-15, 25-15).

## Παραπομπές


## Πηγές
*
*

Κατηγορία:Κύπελλο Β΄ κατηγορίας Κύπρου (πετοσφαίριση γυναικών)
Κατηγορία:Πετοσφαίριση το 2007
Κατηγορία:Πετοσφαίριση το 2008
Ανριέτ Λοριμιέ

Η **Ανριέτ Λοριμιέ** (*Henriette Lorimie*r, 1775 - 1854) ήταν δημοφιλής Γαλλίδα ζωγράφος που έδρασε στο Παρίσι κατά την αρχική περίοδο του ρομαντισμού.

## Βιογραφικά στοιχεία
Γεννήθηκε το 1775 στο Παρίσι και ήταν ανιψιά του τοπιογράφου Ετιέν ντε Λοριμιέ. Σπούδασε την τέχνη της ζωγραφικής πλάι στον ζωγράφο Ζαν-Μπατίστ Ρενό. Οι δημιουργίες της αφορούσαν κατά κύριο λόγο πορτραίτα ή σκηνές της καθημερινής ζωής. Από το 1800 ως το 1814 εξέθεσε με επιτυχία τις δημιουργίες της στο Σαλόνι του Παρισιού και μάλιστα το 1806 έλαβε μετάλλιο α' τάξης για πίνακα της σχετικό με την Ιωάννα Γ' της Ναβάρρας. Την ίδια περίοδο γνώρισε τον διπλωμάτη Φρανσουά Πουκεβίλ με τον οποίο αποτέλεσε ζευγάρι μέχρι το θάνατο του τελευταίου, το 1838 και του οποίου φιλοτέχνησε πορτραίτο το 1830. Η Λοριμιέ αποτέλεσε σημαντική προσωπικότητα της κοινωνικής ζωής της γαλλικής πρωτεύουσας ενώ κατά την ναπολεόντια περίοδο αλλά και την περίοδο της Παλινόρθωσης γνωρίστηκε και απέκτησε επαφές με σημαντικά πρόσωπα της εποχής όπως ο Σατωμπριάν, ο Ενγκρ, ο Αραγκό κ.ά.

Σημαντικοί πίνακες της πέρα από την *Ιωάννα της Ναβάρρας* και τον *Φρανσουά Πουκεβίλ* είναι η Τροφός κατσίκα (1804), δύο αυτοπροσωπογραφίες (1801 και 1807), το πορτραίτο της *κυρίας ντε Μαρζολί* κλπ. Από αυτά, το πορτραίτο του Πουκεβίλ κληροδοτήθηκε το 1854 στο μουσείο των Βερσαλλιών. Η Λοριμιέ επικρίθηκε από τους κριτικούς τέχνης για την επιλογή της θεματολογίας της, με το σκεπτικό πως δεν απομακρύνθηκε από την *χαρούμενη* και γοτθικού τύπου θεματολογία, αποφεύγοντας να καταπιαστεί με πιο απαιτητικά θέματα. Πέθανε το 1854.

## Γκαλερί

Joan of Navarre and son Arthur.jpg|Η Ιωάννα της Ναβάρρας και ο γιος της Αρθούρος στον τάφο του συζύγου της, έργο του 1806.
File:François Pouqueville.jpg|Ο Φρανσουά Πουκεβίλ με φόντο τα Ιωάννινα. Έργο του 1830.
File:Mme de Marjolin, née Duval.jpg|Η κυρία ντε Μαρζολί.
File:Mme-Desmarets-1807.jpg|Η κυρία Ντεσμάρ.


## Παραπομπές


Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα

Κατηγορία:Ρομαντικοί ζωγράφοι
Κατηγορία:Γυναίκες ζωγράφοι
Υποτροφίες Μαρία Κάλλας

thumb
Tο Σωματείο **Υποτροφίες Μαρία Κάλλας** απονέμει από το 1963 υποτροφίες για τελειοποίηση σπουδών στο εξωτερικό σε νέους Έλληνες λυρικούς καλλιτέχνες. Η Μαρία Κάλλας πρόσφερε την αμοιβή από τις εμφανίσεις της στο Αρχαίο Θέατρο της Επιδαύρου (1960 και 1961) για τη θέσπιση υποτροφιών σε νέους Έλληνες με ταλέντο στο λυρικό τραγούδι. Την πραγματοποίηση αυτού του οράματος εμπιστεύθηκε σε φίλους της, μεταξύ των οποίων, ο τότε Διευθυντής της Εθνικής Λυρικής Σκηνής Κωστής Μπαστιάς. 

Η ανακοίνωση για την δημιουργία των Υποτροφιών Μαρία Κάλλας έγινε στις 9 Αυγούστου 1960, κατά την άφιξη της Κάλλας στην Ελλάδα.. Η Κάλας ζήτησε από τον Κωστή Μπαστιά να βοηθήσει τον Χρήστο Λαμπράκη, από τον οποίο θέλησε να αναλάβει και να ξεκινήσει το θεσμό των υποτροφιών. Ο πρώτος διαγωνισμός για τις υποτροφίες έγινε το 1963.

## Εξωτερικοί σύνδεσμοι
* Σύλλογος Οι Φίλοι της Μουσικής (ανακτήθηκε 2015-07-28)

## Παραπομπές


Κατηγορία:Όπερα στην Ελλάδα
Plastic Flowers

**Plastic Flowers** είναι Dream Pop σχήμα του Γιώργου Σαμαρά με έδρα το Λονδίνο. Η μουσική του είναι επηρεασμένη από συγκροτήματα της ambient σκηνής. Από το 2012 κέντρισε το ενδιαφέρον του κοινού με τις πρωτότυπες για τα Ελληνικά δεδομένα συνθέσεις του.

Ως φοιτητής στο Αριστοτέλειο Πανεπιστήμιο Θεσσαλονίκης, έλαβαν χώρα οι πρώτες κυκλοφορίες του μέσω της Cakes and Tapes, ενώ τον Μάρτιο του 2014 οι Inner Ear, και Crash Symbols από τις ΗΠΑ, κυκλοφόρησαν το ντεμπούτο άλμπουμ του με τίτλο *Evergreen*. Από το 2016 συνεργάζεται με τη Native Sound από τις ΗΠΑ που κυκλοφόρησε τόσο το δεύτερο album του με τίτλο *Heavenly* καθώς και το *Absent Forever* το 2017, που αποτέλεσε τη πρώτη παγκόσμια κυκλοφορία του με διανομή της Warner US. Έχει λάβει θετικές κριτικές από διάφορα ξένα ΜΜΕ όπως τα BBC, Vice, DIY και USA Today.

Το 2012 χρησιμοποίησε ηχητικό απόσπασμα της επίμαχης δήλωσης «Μαζί τα Φάγαμε» του Θεόδωρου Πάγκαλου στο κομμάτι "Sinking Ship/Vanished Crew". Το 2013 μαζί με τους Ιμάμ Μπαιλντί έγινε ο πρώτος Έλληνας καλλιτέχνης που συμμετείχε στο διεθνές φεστιβάλ SXSW του Ώστιν. Έχει κάνει περιοδείες σε ΗΠΑ και Ευρώπη, αλλά και εμφανίσεις σε διάφορα φεστιβάλ εντός και εκτός Ελλάδας.

Από το 2017 πραγματοποιεί διδακτορική έρευνα στο πανεπιστήμιο King's College του Λονδίνου. Επίσης αρθογραφεί περιστασιακά στην εφημερίδα Καθημερινή.

## Δισκογραφία

### LPs
**Evergreen* (2014)
**Heavenly* (2016)
**Absent Forever* (2017)

### EPs και Singles
**Meltdown EP (2011)*
**White Walls Painted Black - Single (2011)*
**Natural Conspiracy EP (2012)*
**Empty Eyes - Single*
**In You I'm Lost - Single*
**Aftermath EP (2013)*
**Fog Song/Silence - 7" (2013)*
**Now She's Gone - Single (2014)*
**Summer of 1992 EP (2015)*
*Falling Off - 7" (2016)

## Πηγές

## Εξωτερικοί σύνδεσμοι

* 

Κατηγορία:Ντουέτα ηλεκτρονικής μουσικής
Κατηγορία:Ελληνικά μουσικά συγκροτήματα
Κύπελλο Β΄ κατηγορίας πετοσφαίρισης γυναικών Κύπρου 2008-09

Το **Κύπελλο Β΄ κατηγορίας 2008-09** ήταν η 3η έκδοση του Κυπέλλου Β΄ κατηγορίας Κύπρου. Συμμετείχαν οι έξι ομάδες της Β΄ κατηγορία 2008-09. Νικητής ήταν το ΘΟΪ Αυγόρου για 1η φορά στην ιστορία του.

## Προημιτελικά
Στην προημιτελική φάση συμμετείχαν μόνο τέσσερις ομάδες. Το ΘΟΪ Αυγόρου και ο Παφιακός πέρασαν στην επόμενη φάση χωρίς αγώνα. Έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.

## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.

## Τελικός
Στον τελικό προκρίθηκαν το ΘΟΪ Αυγόρου και ο Ναυτικός Όμιλος Αμμοχώστου. Το παιχνίδι διεξήχθη στις 3 Απριλίου 2009 στο Θεμιστόκλειο Αθλητικό Κέντρο στη Λεμεσό. Νικητής ήταν το ΘΟΪ Αυγόρου με σκορ 3-0 σετ (25-13, 25-17, 25-15, 25-16).

## Παραπομπές

## Πηγές
*

Κατηγορία:Κύπελλο Β΄ κατηγορίας Κύπρου (πετοσφαίριση γυναικών)
Κατηγορία:Πετοσφαίριση το 2008
Κατηγορία:Πετοσφαίριση το 2009
Μεχμέτ Αμπντούλ Αζίζ

Ο **Μεχμέτ Αμπντούλ Αζίζ** ή **Αμπντούλ Αζίζ Μεχμέτ** (τούρκικα: Mehmed Abdülaziz Osmanoğlu) (26 Σεπτεμβρίου 1901 - 19 Ιανουαρίου 1977), ήταν ο 40ος Επικεφαλής του Οίκου των Οσμάν από το 1973 έως το 1977. Αν βασίλευε, θα ήταν ο **Σουλτάνος Αμπντούλ Αζίζ Β΄**.

## Ζωή
Ο Μεχμέτ Αμπντούλ Αζίζ, γεννήθηκε το 1901 στο Παλάτι Ορτάκιοϊ της Κωνσταντινούπολης. Ήταν γιος του πρίγκηπα Μεχμέτ Σεϊφεντίν, υποναύαρχου του Οθωμανικού στόλου, από την πρώτη σύζυγό του, την γεωργιανή Νετσέμ Φελέκ Χανίμ και ήταν εγγονός του σουλτάνου Αμπντούλ Αζίζ, από την έκτη σύζυγό του. Από τις 19 Μαΐου 1973 μέχρι τον θάνατό του, ήταν επικεφαλής του Οίκου των Οσμάν, διαδεχόμενος τον Οσμάν Φουάντ. Πέθανε το 1977 στη Νίκαια και τάφηκε εκεί.

## Γάμος και παιδιά
Παντρεύτηκε στο Κάιρο στις 29 Φεβρουαρίου 1929, την Μπερκεμάλ Γιεγκέν Χανίμ, απόγονο του Μενλικί Αχμάντ Πασά και της Εμινέ Ζουμπεϊντέ (αδερφή του Μεχμέτ Αλί Πασά, βαλή της Αιγύπτου) και είχαν μία κόρη, την Χιουρέμ Οσμάνογλου.

## Παραπομπές


Κατηγορία:Τούρκοι